প্রেমের প্রস্তাব প্রত্যাখান করায় ক্ষিপ্ত হয়ে স্কুল গেটের সামনে ধুলাসার মাধ্যমিক বিদ্যালয়ের নবম শ্রেণির ছাত্রী তুলির (১৪) পেটে চাকু ঢুকিয়ে হত্যার চেষ্টা করেছে বখাটে নাঈম। শনিবার (১ সেপ্টেম্বর) সকাল নয়টায় পটুয়াখালীর কলাপাড়ার ধুলাসার মাধ্যমিক বিদ্যালয়ের গেটের সামনের সড়কে এ ঘটনা ঘটেছে। এ ঘটনায় স্থানীয়রা বখাটে নাঈমকে আটক করে মহিপুর থানায় সোপর্দ করেছে। এ ঘটনায় ধুলাসার মাধ্যমিক বিদ্যালয়ে কোন ক্লাস হয়নি আজ। তুলি ধুলাসার মাধ্যমিক বিদ্যালয়ের নবম শ্রেণির ছাত্রী ও পশ্চিম ধুলাসার গ্রামের নিজাম হাওলাদারের মেয়ে।